Dick Farrel

Farrel Austin Levitt, bedre kjent som Dick Farrel, (født 1. august 1956 i New York City i USA, død 7. august 2021 i West Palm Beach i Florida) var en amerikansk radioprogramleder og anti-vaksineaktivist. Han døde 65 år gammel av komplikasjoner forårsaket av covid-19-infeksjon.

Etter at det ble kjent at han var blitt smittet av koronaviruset, skal venner av ham ha uttalt til media at han hadde endret standpunkt etter å ha blitt syk selv, og hadde oppfordret dem til å ta vaksine.

Han var født og oppvokst i Queens i  New York, og flyttet senere til Florida. Han begynte å arbeide i radio i 1983, og arbeidet for mange ulike mediehus i Florida. Under en direktesending i 2002 kom han med en nedsettende uttalelse som førte til at han ble saksøkt for injurier.

Referanser

Programledere fra USA
Personer fra New York City
Dødsfall relatert til covid-19 i USA